Buxoro viloyatida tabiiy gazdan noqonuniy foydalangan gips ishlab chiqarish sexi aniqlandi. Gaz quvuridan sexgacha 574 metr yashirin quvur tortilgan. Foto: Bosh prokuratura huzuridagi departament Bosh prokuratura huzuridagi Iqtisodiy jinoyatlarga qarshi kurashish departamentining ma’lum qilishicha, “K.A.R.” MChJ tomonidan Kogon-Qorovulbozor yo‘nalishida tortilgan gaz quvuriga noqonuniy ulanib, ushbu quvurdan MChJga qarashli gips ishlab chiqarish sexigacha yer ostidan yashirincha 574,28 metr quvur tortib borilgan. Tabiiy gazdan noqonuniy foydalanish oqibatida davlat va jamiyat manfaatlariga 613,8 mln so‘m zarar yetkazilgan. Holat yuzasidan Jinoyat kodeksining 185-2-moddasi (elektr, issiqlik energiyasi, gaz, vodoprovoddan foydalanish qoidalarini buzish) bilan jinoyat ishi qo‘zg‘atilib, tergov harakatlari o‘tkazilmoqda. 15 kunda tabiiy gazdan noqonuniy foydalanish holati bo‘yicha 7 milliard 646 million so‘m zarar yetkazilgan.